കുർദിസ്ഥാൻ വർക്കേഴ്സ് പാർട്ടി

കുർദിസ്ഥാൻ വർക്കേഴ്സ് പാർട്ടി (കുർദിഷ് ചുരുക്കരൂപം: പി. കെ. കെ.) തുർക്കിയിലെ കുർദ് ജനതയുടെ സ്വയം നിർണയാവകാശത്തിനായും രാഷ്ട്രീയ- സാംസ്കാരിക അവകാശങ്ങൾക്ക് വേണ്ടിയും തുർക്കി ഭരണകൂടത്തിനെതിരെ സായുധ പോരാട്ടം നടത്തുന്ന സംഘടനയാണ്. ആയിരത്തി തൊള്ളായിരത്തി എഴുപത്തിനാലിലാണ് (1974) അബ്ദുള്ള ഒസലന്റെ നേതൃത്വത്തിൽ ഈ പാർട്ടി രൂപീകരിച്ചത്. റെവല്യൂഷണറി സോഷ്യലിസവും, കുർദിഷ് ദേശീയതയുമായിരുന്നു ഈ പാർട്ടിയുടെ പ്രത്യയശാസ്ത്രത്തിനാധാരം. കുർദ് ഭൂരിപക്ഷ ഭൂപ്രദേശത്തിൽ ഒരു സ്വതന്ത്ര മാർക്സിസ്റ്റ് ലെനിനിസ്റ്റ് രാജ്യം സ്ഥാപിക്കുകയായിരുന്നു അവരുടെ ലക്ഷ്യം. പി കെ കെ പാർട്ടി വെബ്സൈറ്റ്  യു.എസ്., യൂറോപ്യൻ യുണിയൻ, നാറ്റോ എന്നിവയടക്കം നിരവധി രാജ്യങ്ങളും സംഘടനകളും പി. കെ. കെ.യെ ഭീകരസംഘടനകളുടെ പട്ടികയിൽ ഉൾപെടുത്തിയിട്ടുണ്ട്.

 അവലംബങ്ങൾ 

വർഗ്ഗം:രാഷ്ട്രീയകക്ഷികൾ
വർഗ്ഗം:കുർദിസ്ഥാൻ